Olcnavský potok

Olcnavský potok je vodný tok vo Volovských vrchoch a Hornádskej kotline na území okresu Spišská Nová Ves. Je to pravostranný prítok Hornádu s dĺžkou približne 4 km a je tokom V. rádu. 

 Priebeh toku 
Potok pramení v centre geomorfologickej časti Galmus, v Hnileckých vrchoch, ktoré sú podcelkom Volovských vrchov. Prameň vyviera na severných svahoch vrchu Zbojský stôl (), v nadmorskej výške približne , na okraji prírodnej rezervácie Domková. V hornej časti tečie na sever lokalitou Zadná lúka a priberá najskôr pravostranný a onedlho aj ľavostranný prítok zo Zbojského stola.Volovské vrchy – Krompachy. Turistická mapa. 1 : 50 000. Harmanec: VKÚ, a. s., 1999. Opúšťa chránené územie a strednou časťou pokračuje lokalitou Domková východným úpätím vrchu Raj (). Nad obcou Olcnava priberá ľavostranný prítok zo svahov Raja a zakrátko opúšťa Volovské vrchy. Na území obce tak vteká do Hornádskej kotliny a jej podcelku Hornádske podolie, výrazne sa stáča na západ, križuje železničnú trať Žilina – Košice a v blízkosti mosta sa v nadmorskej výške približne  vlieva pravostranne do rieky Hornád. Potok patrí do širšieho povodia rieky Slaná.

Potok pramení a preteká katastrálnym územím obce Olcnava v okrese Spišská Nová Ves v Košickom kraji, v strednej časti tvorí hranicu s katastrom mesta Spišské Vlachy.

 Referencie 

 Pozri aj 
 Volovské vrchy, Hnilecké vrchy, Galmus
 Hornádska kotlina, Hornádske podolie

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Spišská Nová Ves
Kategória:Spišské Vlachy
Kategória:Olcnava